### Resumé

De 2 Gårde har gennem en periode arbejdet med planer om, at bygge et Aktivitetshus ved afdelingerne på [adresse].

De 2 Gårde er et specialiseret tilbud, hvor der bor voksne med bl.a. udviklingshæmning og adfærdsproblemer.

Med hjælp fra Kommunale ejendomme i Vejle Kommune er der udarbejdet skitser og et overslag på prisen. De forventede udgifter vil være 3,5 mio. kr. som De 2 Gårde har mulighed for at finansiere indenfor eget budgetområde.

Der søges om anlægsbevilling på 3,5 mio. kr. til projektet.

### Sagsfremstilling

De 2 Gårde er et specialiseret tilbud, hvor der bor voksne med udviklingshæmning, adfærdsproblemer, misbrug og eventuel psykiatriske overbygninger. Flere af borgerne er domfældte, og nogle må ikke forlade matriklen uden særlig tilladelse. De 2 Gårde består af seks afdelinger med i alt 73 boliger, samt aktivitets- og samværstilbud. Centrets afdelinger ligger fordelt på tre matrikler i [adresse]Brejning området.
Kerneopgaven ved [adresse] er ”at fremme et selvstændigt og meningsfuldt liv for den enkelte borger, hvor borgeren træffer sine egne valg, kan klare mest muligt selv og indgår i værdifulde fællesskaber”.
Borgerne på De2 Gårde har svært ved at indgå i fællesskaber med andre, da de ofte har problemstillinger, omhandlende adfærd. Det betyder, at de kun i mindre grad kan benytte de fællesskaber, der findes uden for institutionen, det være sig de lokale tilbud eller benytte aktivitets- og samværs tilbud uden for institutionens rammer.

Der er stort behov for aktivitetslokaler, som borgere fra alle afdelinger under De 2 Gårde kan benytte i hverdagstimerne til centrets § 104 Aktivitets- og samværstilbud, samt til aktivitet om aftenen og i weekender. Lokalerne ønskes ligeledes indrettet med Fitness udstyr til mulig fremme af borgernes generelle sundhed.

De 2 Gårde har et særligt fokus på sundhed i bred forstand.  Dette betyder, at der opfordres til fysisk aktivitet ude og inde. De eksisterende fysiske rammer på [adresse], giver ikke mulighed for at rumme de ønskede aktivitetsmuligheder. Aktivitetshuset som ønskes bygget vil særligt henvende sig til de 51 borgere som bor i afdelingerne på [adresse] og [adresse]. Et Aktivitetshus vil blandt andet betyde at borger, som ikke kan benytte lokalsamfundets tilbud vil få mulighed for bevægelse og aktivitet hele året. Det vil samtidig også betyde at personalet og borgerne ikke skal deles om et mødelokale, der bruges af borgere til blandt andet café aften, da det er det eneste der forefindes. De 2 Gårde sælger mange pladser til øvrige kommuner og øget mulighed for aktivitet vil bidrage til at sælge pladser i fremtiden.

Der er i centeret opsparet økonomi som kan finansiere opførelsen af det ønskede aktivitetshus.

Via Teknik og Miljø, Kommunale ejendomme, har centret fået udarbejdet skitser og et meget groft overslag på pris for byggeriet. Den forventede udgift er 3 – 3,5 mio. kr. Dette overslag er inkl. etablering af flere parkeringspladser, en større overdækket terrasse, indretning mv.

De 2 Gårde vil indenfor eget driftsbudget i 2024, selv kunne betale for byggeriet, samtidig med fortsat fokus på budget i balance.

Der er vedhæftet 3 bilag:
o    Grundplan
o    Skitseforslag Aktivitetshus
o    Skitse 2 Aktivitetshus

**Høringssvar**

Centralt budget har ingen bemærkninger af bevillingsmæssig karakter.

### Økonomi

![Der gives en anlægsbevilling til opførelse af Aktivitetshus ved [adresse]:image/png;base64...)

![Der søges om tillægsbevilling til rådighedsbeløbet til opførelse af Aktivitetshus ved [adresse]:image/png;base64...)

**Opsummering af de bevillingsmæssige konsekvenser:**

Sagen medfører, at der afsættes anlægsbevilling og rådighedsbeløb på 3,5 mio. kr. i 2024 til opførelse af et Aktivitetshus ved [adresse]. Udgiften finansieres af de opsparede midler på [adresse].

### Sagens videre forløb

Sagen skal behandles af Økonomiudvalget og Byrådet

### Deltager i sagens behandling

Erling Skov deltager i sagens behandling

### Historik

#### Velfærdsdirektøren indstiller, 18. marts pkt. 29:

At de bevillingsmæssige konsekvenser godkendes jf. bevillingsskema under afsnittet økonomi.

####

#### Beslutning fra voksenudvalget 18. marts pkt. 29:

Godkendt.

#### Beslutning fra Økonomiudvalget, den 13. maj 2024, punkt 147:

Anbefales.

### Beslutning

Godkendt.